《临封八景次韵 其一 江口归帆》
明代·陈鸿

波映山颜丽似苔，封江两岸锦帆开。淩风抢雾天边去，踏浪冲星月下回。

片片白云排石壁，声声鱼笛落江梅。仙舟李郭欣相得，击楫空明远溯洄。

作者简介：明苏州府吴江人，字文仪，号东桥。嘉靖七年举人，官新乡知县。以权贵渐起，辞官还乡。以诗画自娱，善山水，宗米芾。